CELEX: 62021CN0639
Language: da
Date: 2021-10-19 00:00:00
Title: Sag C-639/21: Anmodning om præjudiciel afgørelse indgivet af Cour de cassation (Frankrig) den 19. oktober 2021 — PB mod Geos SAS og Geos International Consulting Limited

3.1.2022   
            
            
               DA
            
            
               Den Europæiske Unions Tidende
            
            
               C 2/24
            
         
      Anmodning om præjudiciel afgørelse indgivet af Cour de cassation (Frankrig) den 19. oktober 2021 — PB mod Geos SAS og Geos International Consulting Limited
      (Sag C-639/21)
      (2022/C 2/30)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Sagsøger: PB
      
         Sagsøgte: Geos SAS og Geos International Consulting Limited
      
         Præjudicielle spørgsmål
      
      
                  1)
               
               
                  Skal artikel 4, stk. 1, og artikel 20, stk. 1, i Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område (1) fortolkes således, at i det tilfælde, at det over for et selskab, der har hjemsted på en medlemsstats område, og som en arbejdstager har sagsøgt ved retterne i denne stat, gøres gældende, at den samme arbejdstager, der er ansat i et andet selskab, befinder sig i en situation, hvor de to selskaber i fællesskab er arbejdsgivere, er den pågældende ret ikke ved afgørelsen af, hvorvidt den har kompetence til at tage stilling til de krav, der er fremsat mod de to selskaber, forpligtet til på forhånd at vurdere, om der foreligger en situation, hvor to selskaber i fællesskab er arbejdsgivere?
               
            
                  2)
               
               
                  Skal de samme bestemmelser fortolkes således, at den autonomi, der gælder for de specielle kompetenceregler i sager om individuelle arbejdsaftaler, i et sådant tilfælde ikke er til hinder for anvendelsen af den almindelige regel i artikel 4, stk. 1, i forordning nr. 1215/2012, hvorefter retterne i den medlemsstat, hvor sagsøgte har bopæl, har kompetence?
               
            
         (1)  EUT 2012, L 351, s. 1.